# HANKESUUNNITELMAN RUNKO

1. **Hankkeen nimi**

Hankkeella on oltava nimi, jonka tulisi olla hanketta kuvaava, lyhyt ja ytimekäs. Tarvittaessa hankkeen nimenä voidaan käyttää myös lyhennettä. Hankkeen nimessä voi olla myös selventävä lause esim: Kyläraksu: -kylätalojen suunnitteluhanke.

1. **Hakijan / hakijoiden tiedot**

Hakijan nimi ja yhteystiedot. Yhteishankkeissa päähakijan lisäksi myös muiden hakijoiden nimi / nimet.

1. **Hankkeen toteutusaika**

Hankkeen toteutusaikataulu, jonka sisällä hanke on tarkoitus toteuttaa. Hankkeen toteutusaika on hyvä määritellä riittävän pitkäksi, jotta kaikki hankkeen kustannukset ennättävät syntyä ja kaikki hankkeessa aiotut toimenpiteet ehditään toteuttaa. Hanketta saa toteuttaa ja kustannuksia saa syntyä vain hankkeen toteutusaikana.

1. **Hankkeen kohderyhmä**

Hankkeen pääsäännöllinen kohderyhmä esimerkiksi Loimaan keskustan asukkaat sekä muut tahot, joihin hankkeen toimenpiteet kohdistuvat.

1. **Hankkeen tausta ja perustelut**

Tausta- ja lähtökohtatilanteen kuvaus ( historia, tarve, ongelmat joihin halutaan parannusta, miksi hanke olisi toteutettava). Rakennushankkeissa selvitys rakennuksen nykyisestä ja tulevasta käytöstä esim. tilan viikko-ohjelma.

1. **Hankkeen tavoitteet ja tulokset**

Jokaisella hankkeella on sekä yleinen päämäärä, jota hankkeella pyritään edistämään, sekä yksityiskohtainen päämäärä, joka saavutetaan toteuttamalla hanke. Hankkeen tavoitteet tulee määritellä sanoin ja numeroin (hankkeiden laadulliset ja määrälliset tavoitteet) . Lisäksi hankesuunnitelmaan tulee yksilöidä ne mitattavat tavoitteet, joiden toteuttamiseen hankkeella tähdätään.

1. **Hankkeen toteutustapa ja hankkeen toimenpiteet**

Kuvaus hankkeen toimenpiteistä, vastuutahoista, tarvittavista sekä jo käytössä olevista resursseista ja toimenpiteiden kestosta. Lisäksi tämän kohdan alle tulee laatia hankkeen toimenpiteiden ajoittuminen hankkeen toteuttamisajankohtaan nähden.

1. **Hankkeen organisaatio ja yhteistyötahot**

Tähän kohtaan kuvataan hankkeen toteuttamisorganisaatio mahdollisimman tarkasti ( hakijan toiminta, organisaatio, ammattitaito, kokemus, toimitilat, organisaation henkilömäärä, taloudellinen tilanne jne…), sekä hankkeen mahdolliset yhteistyö. ja toteuttamistahot. Mikäli hankkeen toteuttaminen vaatii sopimusjärjestelyitä (esim. tuen siirto hankkeissa joissa hanketta toteuttaa usemapi hakija) tulee tässä kohdassa kuvata hankkeen mahdolliset sopimusjärjestelyt sekä hankkeen toteuttamis- ja rahoitusvastuut.

Tähän kohtaan voidaan sisältää myös ehdotus *hankkeen ohjausryhmän* jäseniksi.

1. **Kustannusarvio ja rahoitussuunnitelma**
2. **Raportointi, tiedotus, arviointi**

Suunnitelma hankkeen raportoinnin, tiedottamisen ja arvioinnin toteutumisesta hankkeen aikana sekä hankkeen lopputuloksista tiedottaminen ja raportoiminen.